《醉翁操》
宋代·郭祥正

泠泠潺潺，寒泉。泻云间，如弹。醉翁洗心逃区寰，自期猿鹤俱閒。

翁未阑，日暮向深源。异芳谁与搴，忘还。琼楼玉阙，归去何年。

遗风馀思，犹有猿吟鹤怨。花落溪边，萧然。莺语林中清圜，空山。

春又残，客怀文章仙。度曲响涓涓，泛商回徵星斗寒。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。